Districtus autonomus Chanty-Mansiensis
Districtus autonomus Chanty-Mansiensis, pleniter ab anno 2003 Districtus autonomus Chanty-Mansiensis – Iugra (Russice Ханты-Мансийский автономный округ — Югра) est subiectum Foederationis Russicae, ad eius regionem Tumenensem et districtum foederalem Sibericum pertinens, urbem capitalem habens Iyrcopolim. Die 10 Decembris anno 1930 ut districtus nationalis Ostiaco-Vogulicus formatus est,  postea ad annum 2003 districtus autonomus Chanty-Mansiensis nuncupabatur.

In Iugra regione historica situs est. Nunc Iugra regio maximi valoris petrolei extrahendi est.

Situs et geographia

Aream 534,8 chm2 habet. Cum districtu autonomo Iamalo-Nenetico, re publica Komi, territorio Crasnoiarensi et cum regionibus Tumenensi, Tomensi, Sverdloviensi conterminus est. 

Obius (cum accolis Sosva Septentrionali et Wacho et Iugane et Casimo) et Irtis (cum Conda accola) flumina districtus maxima sunt; Nadymus flumen in districtu incipit.

Populus et urbes

1520 milia incolarum (anno 2009) districtus habet. Secundum data census anni 2002, gentes plurimae Iugrae sunt Russi (66,1%), Ucraini (8,6%), Tartari (7,5%) et Baskiri (2,5%). Circa 1,5% sunt gentes indigenae: Ostiaci (ipso vulgo Chanty vocantur), Voguli (Mansi) atque Samoiedi (Neneti). 

Iyrcopolis est districtus caput; Surgutum, Nižnevartovsk, Neftejugansk urbes magnae, 91,5 % incolarum Iugrae urbes incolunt. Beresova colonia vetus.

Notae

Nexus externi

!
Constituta 1930
Regio Tumenensis